b"\n_START_ARTICLE_\nTandamalgam\n_START_PARAGRAPH_\nTandamalgam, dentalt amalgam, amalgamfyldninger eller amalgamplomber, ogs\xc3\xa5 kaldet s\xc3\xb8lv- eller kviks\xc3\xb8lvplomber/fyldninger, er fyldninger i t\xc3\xa6nder fremstillet af amalgam, som er en blanding af kviks\xc3\xb8lv og andre metaller. Amalgamets fordele er at det er let og hurtigt at fremstille og bruge samt relativt billigt og holdbart. Amalgam udg\xc3\xb8r et erkendt milj\xc3\xb8- og arbejdsmilj\xc3\xb8problem, og det mist\xc3\xa6nkes for at kunne for\xc3\xa5rsage adskillige sygdomme p\xc3\xa5 grund af tungmetalforgiftning. Diskussionen om dette har varet i \xc3\xa5rtier. Alternativerne til tandamalgam er blandt andet plastfyldninger og keramikfyldninger.\n_START_SECTION_\nHistorie\n_START_PARAGRAPH_\nS\xc3\xb8lvfyldninger i t\xc3\xa6nder har v\xc3\xa6ret brugt allerede i Kina i 600-tallet, men amalgam (dvs. kviks\xc3\xb8lvblandinger) blev f\xc3\xb8rst opfundet i 1600-tallet og udbredt i 1800-tallet. Det blev i mange \xc3\xa5r anset for giftigt og var forbudt af det amerikanske tandl\xc3\xa6geforbund. I 1900-tallet blev tandamalgamet mere holdbart og fandt st\xc3\xb8rre udbredelse.\n_START_SECTION_\nFremstilling og brug\n_START_PARAGRAPH_\nAmalgamet fremstilles ved at blande kviks\xc3\xb8lv (som er tyktflydende ved stuetemparatur) med et pulver indeholdende de \xc3\xb8vrige metaller. Det blandes i reglen i en maskine. Tidligere \xc3\xa6ltede klinikassistenten derefter amalgamet i h\xc3\xa5ndfladerne for at holde det bl\xc3\xb8dt. N\xc3\xa5r konsistensen er passende, fyldes amalgamet i den udborede tand, og efter yderligere nogle minutter er det h\xc3\xa6rdet._NEWLINE_En typisk sammens\xc3\xa6tning er 43-54\xc2\xa0% kviks\xc3\xb8lv, 20-35\xc2\xa0% s\xc3\xb8lv, ca. 10\xc2\xa0% kobber, 2\xc2\xa0% zink og en m\xc3\xa6ngde tin. Der findes mange andre formuleringer p\xc3\xa5 markedet. Indtil 1980'erne var det s\xc3\xa5kaldte kobberamalgam med langt h\xc3\xb8jere kviks\xc3\xb8lvandel udbredt. H\xc3\xb8jere kviks\xc3\xb8lvindhold giver et bl\xc3\xb8dere amalgam, som er nemmere og hurtigere at arbejde med._NEWLINE_I Danmark m\xc3\xa5 amalgam i dag (2010) kun bruges til store fyldninger i kindt\xc3\xa6ndernes tyggeflader. Det er forbudt til tandfyldninger i m\xc3\xa6lket\xc3\xa6nder.\n_START_SECTION_\nTilh\xc3\xa6ngeres standpunkt og forskning\n_START_PARAGRAPH_\nDet traditionelle synspunkt har i mange \xc3\xa5rtier v\xc3\xa6ret at amalgamet er stabilt, og at det derfor ikke frigiver metal af betydning. Dette har ogs\xc3\xa5 i mange \xc3\xa5r v\xc3\xa6ret den fremherskende holdning blandt danske tandl\xc3\xa6ger og myndigheder. Et andet argument for amalgam har hidtil v\xc3\xa6ret at alternativerne var for d\xc3\xa5rlige, fordi man ikke kunne dokumentere holdbarheden af plastfyldninger. Derudover er plastfyldninger mere besv\xc3\xa6rlige at lave og tager mere tid._NEWLINE_Holdningen er dog generelt blevet afl\xc3\xb8st af et forsigtighedssynspunkt, hvor amalgam kun bruges til de t\xc3\xa6nder som uds\xc3\xa6ttes for mere slid og pres, det vil sige store fyldninger i kindt\xc3\xa6nder. Der er i dag meget stor forskel p\xc3\xa5 regler og praksis i forskellige lande.\n_START_SECTION_\nSkeptikeres standpunkt og forskning\n_START_PARAGRAPH_\nSkeptikere mod amalgam mener at amalgam kan give kronisk kviks\xc3\xb8lvbelastning- eller forgiftning, hvilket kan manifestere sig i mangfoldige symptomer. Gennemg\xc3\xa5ende er tr\xc3\xa6thed og neurologiske skader, herunder f\xc3\xb8leforstyrrelser og psykiatriske tilstande (blandt andet autisme og ADHD hos b\xc3\xb8rn)._NEWLINE_Nogle tandl\xc3\xa6ger anbefaler at forbyde eller undg\xc3\xa5 kviks\xc3\xb8lv. De s\xc3\xa5kaldt ortomolekyl\xc3\xa6re tandl\xc3\xa6ger arbejder efter s\xc3\xa6rlig forsigtige retningslinjer og tilbyder at fjerne eksisterende tandplomber under sikkerhedshensyn (udsugning, afd\xc3\xa6kning og evt. indtagelse af aktivt kul, mundskylning med kelerende stoffer m.v.). Andre tandl\xc3\xa6ger kalder sig blot amalgamfri og udf\xc3\xb8rer ikke amalgamplomber p\xc3\xa5 klinikken._NEWLINE_Ud over tandamalgam fokuseres der ogs\xc3\xa5 p\xc3\xa5 tungmetaller fra f\xc3\xb8devarer, milj\xc3\xb8et og s\xc3\xa6rlig fra vacciner (kviks\xc3\xb8lvforbindelsen thiomersal).\n_START_SECTION_\nFordampning\n_START_PARAGRAPH_\nDer kan registreres fordampning af kviks\xc3\xb8lvet fra amalgamet, men der er ikke enighed om hvilken betydning det har. Tilh\xc3\xa6ngere af amalgam mener, at der er tale om minimale m\xc3\xa6ngder uden betydning. Modstanderne mener derimod at kviks\xc3\xb8lvet spredes og optages i organismen p\xc3\xa5 denne m\xc3\xa5de.\n_START_SECTION_\nGalvanisk nedbrydning\n_START_PARAGRAPH_\nAmalgamskeptikerne advarer mod kombinationen af guld og amalgam. (I en galvanisk proces nedbryder det mere \xc3\xa6dle metal de mindre \xc3\xa6dle metaller). Et studie har p\xc3\xa5vist elektriske sp\xc3\xa6ndingsforskelle mellem amalgam- og guldfyldninger samt mellem fyldningerne og mundhulen, hvilket tyder p\xc3\xa5 en galvanisk proces med spyttet som elektrolyt. Nogle h\xc3\xa6vder at ogs\xc3\xa5 blandingen af metaller i selve amalgamet kan medf\xc3\xb8re galvanisk nedbrydning (s\xc3\xb8lv angriber kviks\xc3\xb8lv)._NEWLINE_Et \xc3\xb8strigsk studie fra 1979 p\xc3\xa5viste at kviks\xc3\xb8lv ogs\xc3\xa5 kunne findes i tandens nedre dele, tandr\xc3\xb8dderne, og i k\xc3\xa6beknoglen. If\xc3\xb8lge studiet vandrer kviks\xc3\xb8lvet fra fyldningerne langsomt ned og indlejrer sig i tandr\xc3\xb8dder og k\xc3\xa6beknogle. Tandr\xc3\xb8ddernes kviks\xc3\xb8lvindhold steg i takt med plombernes alder. En amalgamfyldt tand som befandt sig ved siden af en guldfyldning viste et s\xc3\xa6rlig h\xc3\xb8jt indhold af kviks\xc3\xb8lv, hvilket forklares med den galvaniske proces. Der fandtes ogs\xc3\xa5 sm\xc3\xa5 m\xc3\xa6ngder kviks\xc3\xb8lv i t\xc3\xa6nder som ikke havde nogen plombe._NEWLINE_Tilsvarende bekymringer g\xc3\xa6lder for piercinger i kombination med amalgam.\n_START_SECTION_\nIndividuelle forskelle\n_START_PARAGRAPH_\nDet er endnu ikke klarlagt hvorfor nogle personer tilsyneladende kan t\xc3\xa5le kviks\xc3\xb8lvet, mens andre ikke kan. Tilh\xc3\xa6ngere af amalgam h\xc3\xa6vder derfor at der slet ikke er tale om tungmetalforgiftning, men andre og uforklarlige lidelser (f.eks. psykosomatik). Andre forskere mener at der kan v\xc3\xa6re individuelle forskelle i menneskers evne til at udskille metallerne, forskelle i immunsystemet eller s\xc3\xa6rlige infektioner.\n_START_SECTION_\nOptagelse i kroppen\n_START_PARAGRAPH_\nAmalgamskeptiske forskere mener at mikroorganismer (bakterier og svampe i mundhule og tarme) kan spille en rolle i oms\xc3\xa6tningen af kviks\xc3\xb8lvet. For eksempel oms\xc3\xa6tter svampearten candida metallisk kviks\xc3\xb8lv til det organiske metylkviks\xc3\xb8lv, som er langt skadeligere._NEWLINE_I et canadisk studie indsatte man amalgamplomber i t\xc3\xa6nderne p\xc3\xa5 gravide f\xc3\xa5r. Kviks\xc3\xb8lvet var den radioaktive isotop Hg-203, hvorved man kunne spore metallet og udelukke kviks\xc3\xb8lv fra milj\xc3\xb8- og f\xc3\xb8dep\xc3\xa5virkning. Kviks\xc3\xb8lvet blev is\xc3\xa6r optaget i moderf\xc3\xa5rets [[]nyr]e og lever, i fostrets lever samt i moderkagen og moderm\xc3\xa6lken.\n_START_SECTION_\nArbejdsskader\n_START_PARAGRAPH_\nCa. 800 danske tandklinikansatte har anmeldt arbejdsskader, som de mener skyldes kviks\xc3\xb8lvforgiftning. Frem til 1980'erne var det almindeligt at \xc3\xa6lte amalgamblandingen direkte i h\xc3\xa5ndfladerne. Klinikassistenternes gener er blandt andet neurologiske skader, tr\xc3\xa6thed m.v., der kunne tolkes som tegn p\xc3\xa5 kviks\xc3\xb8lvforgiftning._NEWLINE_Fagforbundet HK st\xc3\xb8tter de tidligere klinikassistenter. Sagen blev behandlet i et DR-program i 2005._NEWLINE_Arbejdsskadestyrelsen bebudede en unders\xc3\xb8gelse, som er afsluttet i maj 2010, men endnu ikke f\xc3\xa6rdig (i juli 2010). I 2007 og 2008 meddelte styrelsen som delkonklusion at klinikassistenterne ikke kunne f\xc3\xa5 anerkendt deres lidelser som arbejdsskader. HK har kritiseret unders\xc3\xb8gelsen._NEWLINE_Tyske unders\xc3\xb8gelser har p\xc3\xa5vist meget h\xc3\xb8j koncentration af kviks\xc3\xb8lv i st\xc3\xb8v fra tandl\xc3\xa6geklinikker (65712 mikrogram/kg) i forhold til st\xc3\xb8v fra normale boliger (398 mikrogram/kg).\n_START_SECTION_\n\xc3\x98konomi\n_START_PARAGRAPH_\nDen Offentlige Sygesikring bevilgede i mange \xc3\xa5r intet eller kun et lille tilskud til plastfyldninger. Det skyldes blandt andet at amalgamtilskuddet var fastlagt i 1960'erne, hvorefter det fulgte prisudviklingen. Plasttilskuddet kom i 1985, hvor Sygesikringens \xc3\xb8konomi var mere stram.\n_START_SECTION_\nI Norden\n_START_PARAGRAPH_\nDen svenske socialstyrelse (svarende til sundhedsstyrelsen) har retningslinjer om at amalgam ikke m\xc3\xa5 v\xc3\xa6re f\xc3\xb8rstevalg til tandfyldninger. Der er ikke offentligt tilskud til amalgamfyldninger. Efter at tilskuddet til amalgam bortfaldt, har man konstateret et fald i antallet af amalgamfyldninger. Amalgam bruges kun i 0,05\xc2\xa0% af det totale antal fyldninger hos b\xc3\xb8rn og 1,84\xc2\xa0% hos voksne._NEWLINE_Det norske Sosial- og Helsedirektorat har lignende retningslinjer (men fri prisfasts\xc3\xa6ttelse og intet tilskud til tandl\xc3\xa6gebehandling)._NEWLINE_I Finland har myndighederne p\xc3\xa5budt reduceret brug af amalgam allerede i 1993. Det bruges kun hvis andre materialer ikke kan bruges.\n_START_SECTION_\nUdfasning og forbud\n_START_PARAGRAPH_\nCD, KrF og DF foreslog i 2001 forbud mod amalgam hos gravide og b\xc3\xb8rn op til 19 \xc3\xa5r._NEWLINE_Sundhedsstyrelsens rapport fra 2006 anbefalede at udfase brugen af amalgam. Begrundelsen var kviks\xc3\xb8lvudslip til milj\xc3\xb8et, men ikke p\xc3\xa5virkning af patienters og personales helbred. Rapporten erkendte at amalgam afgiver kviks\xc3\xb8lvdampe, men konkluderede:_NEWLINE_Epidemiologiske unders\xc3\xb8gelser har ikke med sikkerhed kunnet p\xc3\xa5vise nogen_NEWLINE_sundhedsfare for\xc3\xa5rsaget af kviks\xc3\xb8lv fra s\xc3\xb8lvamalgamfyldninger (for oversigt se_NEWLINE_Clarkson 2002). Life Science Research Office i USA konkluderer ligeledes, at der_NEWLINE_ikke er fundet tilstr\xc3\xa6kkelig bevis for en kausal sammenh\xc3\xa6ng mellem_NEWLINE_amalgamfyldninger og humane helbredsproblemer med undtagelse af allergiske_NEWLINE_reaktioner hos enkelte individer (Brownawell et al. 2005). Selv om det vil v\xc3\xa6re_NEWLINE_vanskeligt helt at udelukke beskedne negative p\xc3\xa5virkninger, eventuelt hos s\xc3\xa6rligt_NEWLINE_s\xc3\xa5rbare persongrupper, s\xc3\xa5 fandtes der ikke p\xc3\xa5viselige effekter i to nyligt_NEWLINE_gennemf\xc3\xb8rte neuropsykologiske unders\xc3\xb8gelser p\xc3\xa5 b\xc3\xb8rn, som fulgtes i op til 7 \xc3\xa5r_NEWLINE_(Bellinger et al. 2006, DeRouen et al. 2006)._NEWLINE_Anvendelse af amalgam som fyldningsmateriale synes s\xc3\xa5ledes at v\xc3\xa6re forbundet_NEWLINE__NEWLINE_med meget begr\xc3\xa6nsede sundhedsrisici._NEWLINE_Arbejdsformen i de officielle rapporter er generelt delt i to fagomr\xc3\xa5der. Tandl\xc3\xa6ger st\xc3\xa5r for det tandfunktionelle, hvor der kr\xc3\xa6ves bevis for at plastfyldninger er gode nok (lige s\xc3\xa5 st\xc3\xa6rke som amalgam). Toksikologer (l\xc3\xa6ger) st\xc3\xa5r derimod for det l\xc3\xa6gefaglige, hvor der alene kr\xc3\xa6ves frav\xc3\xa6r af beviser for at amalgam er farligt. Der stilles alts\xc3\xa5 krav om positiv bevisf\xc3\xb8relse (forsigtighedsprincippet) for plastfyldninger, mens amalgam frikendes p\xc3\xa5 baggrund af en negativ bevisf\xc3\xb8relse._NEWLINE_Sundhedsstyrelsens rapport fra 2006 bygger alene p\xc3\xa5 en sammenstilling af best\xc3\xa5ende forskning og er udarbejdet af tre tandl\xc3\xa6ger, hvoraf \xc3\xa9n er embedsmand i styrelsen, og en professor i toksikologi, der er fast r\xc3\xa5dgiver for styrelsen."